ઢાંકી સ્ટેશન પર ઉભી થયેલી સ્થિતિ પછી મરંમતની કામગીરી સહિતના મુદ્દે પાંચ દિવસ સુધી ગાંધીધામ સહિત કચ્છમાં પાણી નહીં મળે તેવી સ્થિતિ સર્જાઇ હતી. તબક્કાવાર જરૂરીયાત પુરતું પાણી આપવા માટે કરાયેલી વ્યવસ્થાના ભાગરૂપે 17થી 18 એમએલડી પાણી ગાંધીધામમાં આવી રહ્યું છે. જે જુદા જુદા વિસ્તારમાં પહોંચાડવામાં આવી રહ્યું છે. એકાંતરે પાણી આપવાની વાત તો અગાઉ કાગળ પર થઇ ચૂકી છે પરંતુ ત્રણ દિવસે અપાતા પાણીમાં પણ ફરિયાદો યથાવત રહે છે. પાલિકા દ્વારા જરૂરી કાર્યવાહી કરીને પગલા ભરવામાં આવે છે પરંતુ હજુ પણ સ્થિતિ જોઇએ તેવી વ્યવસ્થિત જણાતી નથી. જરૂર પડ્યે ટેન્કર દ્વારા પાણી પુરૂ પાડવા માટે પણ પાલિકાએ કરેલા આયોજન પછી કેટલાક વિસ્તારોમાં ટેન્કરો પહોંચાડવામાં આવી રહ્યા છે.